## Pravilnik o osposobljavanju djelatnika Ministarstva unutarnjih poslova za vozače vozila na motorni pogon i načinu polaganja vozačkih ispita

### NN 12/1993 (5.2.1993.), Pravilnik o osposobljavanju djelatnika Ministarstva unutarnjih poslova za vozače vozila na motorni pogon i načinu polaganja vozačkih ispita

# MINISTARSTVO UNUTARNJIH POSLOVA

Na temelju članka 209. stavak 1. Zakona o sigurnosti prometa
na cestama ("Narodne novine", broj: 84/92. i 5/93.) ministar
unutarnjih poslova donosi

## PRAVILNIK

### o osposobljavanju djelatnika Ministarstva unutarnjih poslova za vozače vozila na motorni pogon i načinu polaganja vozačkih ispita

Članak 1

Ovim se pravilnikom utvrđuje nastavni plan i program, propisuju
uvjeti i način stručnog osposobljavanja za vozače
vozila pojedinih kategorija, uvjeti i način organiziranja, provođenja
i polaganja vozačkog ispita djelatnika, odnosno polaznika svih oblika
stručnog obrazovanja (u daljnjem tekstu: kandidat za vozače)
u Ministarstvu unutarnjih poslova (u daljnjem tekstu: Ministarstvo).

Članak 2.

Osposobljavanje kandidata za vozače i polaganje vozačkih
ispita obavlja se sukladno odredbama propisa kojima se uređuje osposobljavanje
kandidata za vozače vozila na motorni pogon osim odrdaba koje se
odnose na osnivanje i rad auto škola te sukladno odredbama propisa o polaganju
vozačkog ispita.

Članak 3.

osposobljavanje kandidata za vozače i polaganje i vozačkih
ispita obavlja se u Obrazovnom centru Ministarstva. Ospostavljavanje kandidata
za vozače i polaganje vozačkih ispita može se obavljati i
izvan sjedišta Obrazovnog centra Ministarstva, ovisno o mjestu održavanja
određenog oblika stručnog obrazovanja.

Članak 4.

Kandidati za vozače mogu se osposobljavati kada su najviše jednu
godinu mlađi od godina potrebnih za stjecanje prava na upravljanje
vozilima.

Članak 5.

Pored programa utvrđenog člankom 2. ovoga Pravilnika kandidati
se osposobljavaju i za:

- upravljanje prometom u pokretu;

- zaustavljanje vozila u pokretu;

- osiguranje prolaska vozila pod pratnjom;

- pratnja izvangabaritnih tereta, specijalna vozila i dr.

- korištenje posebnih zvučnih i svjetlosnih uređaja;

- upravljanje vozilima u otežanim uvjetima (kiša, snijeg, blato i dr.);

- upravljanje oklopnim transporterom i drugim vozilima specijalne namjene.

Članak 6.

Vozački ispit polaže se pred ispitnom komisijom. Načelnik
Obrazovnog centra Ministarstva određuje kriterije za imenovanje članova
ispitne komisije te imenuje članove ispitne komisije iz sastava
djelatnika Obrazovnog centra Ministarstva. Ispitna komisija sastoji se
od tri člana od kojih je jedan predsjednik komisije.

Članak 7.

Kandidat koji nije zadovoljan ocjenom ima pravo uložiti usmeni prigovor
na ocjenu odmah po završenom ispitu. Prigovor se podnosi, ispitnoj komisiji.
Ispitna komisija dužna je prigovor kandidata unijeti u izvješće o
provođenju vozačkog ispita i donijeti odluku u roku od dva dana.

Članak 8.

O odluci ispitne komisije na prigovor iz članka 7. ovoga Pravilnika
kandidat ima pravo žalbe Obrazovnom centru Ministarstva u roku od osam
dana od dana primitka odluke ispitne komisije.

Članak 9.

Sredstva za troškove polaganja vozačhih ispita osiguravaju se
sukladno odredbi članka 98. Zakona o unutarnjim poslovima ("Narodne
novine", broj 29/91 - pročišćeni tekst, 73/91, 19/92
i 33/92.) Posebnim uputstvom, za određene kategorije djelatnika, ministar
će utvrditi način plaćanja i visinu troškova vozačkog
ispita.

Članak 10.

Ovaj Pravilnik stupa na snagu osmog dana od dana objave u "Narodnim
novinama".

Broj : 511-01-66-206/1-93.

Zagreb. 20. siječnja 1993.

Ministar unutarnjih poslova

**Ivan Jarnjak, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 12/1993-188